SHBA, Siria dhe ISIS
Koalicioni për të luftuar Shtetin Islamik mund të kthehet në ndihmë për regjimin e Asadit
Shtetet e Bashkuara së bashku me aleatët evropianë dhe ata në Lindjen e Mesme po shqyrtojnë mundësinë e një operacioni më të gjerë kundër luftëtarëve të Shtetit Islamik të cilët janë shtrirë nga Siria në Irak dhe rrezikojnë të destabilizojnë më tej një rajon tashmë të trazuar. Por siç njofton korrespondenti i Zërit të Amerikës në Departamentin e Shtetit, Scott Stearns, kjo përballje me militantët mund të ndihmojë presidentin sirian Bashar al-Asad, pozitat e të cilit janë të lëkundura. Qeveria e Sirisë, e cila ka humbur terren ndaj luftëtarëve të shtetit islamik, thotë se është e gatshme të bashkëpunojë me komunitetin ndërkombëtar për të luftuar kundër militantëve. Ministri i jashtëm Walid al-Moallem thotë se Damasku mirëpret për këtë qëllim edhe Shtetet e Bashkuara, të cilat mbështesin opozitën e moderuar siriane: tha ministri sirian. Një bashkëpunim i këtij lloji do të ishte nxitje e madhe për presidentin Assad, thotë profesori i Universitetit amerikan Akbar Ahmed: Por të njohësh kërcënimin që përbën Shteti Islamik dhe të sulmosh luftëtarët e tyre në Irak, kjo nuk e bën Uashingtonin aleat të Damaskut, tani që administrata po shqyrton një sërë alternativash, pa marrë parasysh kufijtë, thorë zëdhënësja e Departamentit të Shtetit Jen Psaki. Udhëheqësit rajonalë janë dakord se është i nevojshëm një koalicion më i gjerë për të mposhtur shtetin islamik, edhe në qoftë se kjo mund të jetë me përfitim për qeverinë e Sirisë dhe aleatët e saj, thotë analisti Steve Heydemann i Institutit amerikan të Paqes. thotë analisti. Analistja Nora Bensahel e Qendrës për një Siguri të Re Amerikane, thotë se Uashingtoni po e peshon me shumë kujdes çështjen e Shtetit Islamik. thotë analistja. Veprimet ushtarake të SHBA kundër luftëtarëve të Shtetit islamik deri tani janë kufizuar në sulme ajrore në Irak, por Uashingtoni mund të përfshihet më drejtpërdrejt në një luftë më të gjerë që Presidenti Obama thotë se "nuk do të jetë e lehtë dhe as e shpejtë."